Suresh 150 Views WHEAT
Wheat
బంపర్‌ దిగుబడులతో గోధుమ,   పప్పుదినుసుల దిగుమతులపై సుంకం
న్యూఢిల్లీ: వార్షిక గోధుమల సేకరణ ప్రారంభించిన కేంద్రం తాజాగా గోధుమలు, కందిపప్పు దిగుమతులపై దిగుమతిసుంకం విధిస్తోంది. పదిశాతం వరకూ విధించాలనినిర్ణయించింది. ఈ రెండింటి పైనా సుంకం విధించడం వల్ల ప్రస్తుతం రూ.840 కోట్లు రాబడులు రాగలవని అంచనా. సుదీర్ఘకాలం తర్వాత కందిపప్పుపై తిరిగి దిగుమతిసుంకం విధిస్తోంది. లోక్‌సభలో ఆర్థికశాఖసహాయమంత్రి అరుజన్‌ రామ్‌మేఘ్‌వాల్‌ మాట్లాడుతూ ఈనెల 17వ తేదీ నుంచి గోధుమలు, కందిపప్పుపై పదిశాతం ప్రాథమిక కస్టమ్స్‌సుంకం విధించనున్నట్లు వెల్లడించారు. ఎక్కువగా గోధుమలు ఫ్రాన్స్‌, ఉక్రెయిన్‌ ఆస్ట్రేలియా నుంచి అందుతాయి. అయితే ఈసారి బంప ర్‌ పంటదిగుబడి రావడంతో ప్రభుత్వాలు దిగుమతులు కట్టడిచేయాల్సిన అనివార్య పరిస్థితులు ఏర్పడ్డాయి. ఇందుకోసమే పది శాతం సుంకం విధిస్తోంది.
కొత్త గోధుమ పంట మధ్యప్రదేశ్‌, రాజస్థాన్‌, గుజరాత్‌ రాష్ట్రాల్లోని మండీలకు వస్తోంది. భారత్‌లో క్వింటాలు గోధుమలు 1625గా కొనసాగుతు న్నాయి. దక్షిణాదికి రవాణాకు మరో రెండు వందలు అదనంగా అవుతున్నది. పదిశాతం సుంకం విధించడం వల్ల దిగుమతులు తగ్గు తాయని రోలర్‌ఫ్లోర్‌మిల్లర్స్‌ సమాఖ్య కార్య దర్శి వీణాశర్మ వెల్లడించారు. కదులు, మినుములు వంటి పప్పుదినుసులు అమరావతి మార్కెట్‌కు 16 టన్నులువస్తే ధర 4500గా ఉంది. ఈనెల 27వ తేదీ నాటికి 785 టన్నులు వచ్చింది. ధర టన్నుకు 4700గా ఉన్నట్లు అంచనా. ఇక ముంబై మార్కెట్‌కు డిసెంబరునాటికి టన్నుధర 7300గా ఉంది. మార్చి 27వ తేదీనాటికి 531 టన్నులు వచ్చింది. ధరలు పడిపోయాయి. ఆరువేల రూపాయలకు టన్నుధరలు దిగజారాయి. 17.8శాతం ధరలు క్షీణించాయి. నజఫ్‌ఘర్‌ మండికి గత డిసెంబరులో టన్నుధర 1913రూపాయలుంటే ఈ ఏడాది 1760కి పడిపోయింది. నరేలా మార్కెట్‌కు 1882 రూపాయలు ఉన్న డిసెంబరు ధరలు ఈ మార్చినెలలోనే 1826 రూపాయలుగా ఉన్నాయి.